“กต.” เผยไทยขึ้นทะเบียนรับรอง วัคซีนโควิดแล้ว 7 ชนิด รวม “ไฟเซอร์-โมเดอร์นา”
กระทรวงต่างประเทศ เผยไทยขึ้นทะเบียนรับรองวัคซีนโควิดแล้ว 7 ชนิด รวม “ไฟเซอร์-โมเดอร์นา” 
กระทรวงต่างประเทศ เผยไทยขึ้นทะเบียนรับรองวัคซีนโควิดแล้ว 7 ชนิด รวม “ไฟเซอร์-โมเดอร์นา”
2 เม.ย. 2564

รายงานข่าวจากกระทรวงการต่างประเทศ เปิดเผยว่า วัคซีนป้องกันโควิด-19 ที่ได้รับการขึ้นทะเบียนตามกฎหมายของประเทศไทย หรือได้รับการรับรองจากองค์การอนามัยโลก (WHO) หรือตามที่กระทรวงสาธารณสุขกำหนด มีทั้งสิ้น 7 ชนิด ได้แก่
(1) วัคซีน CoronaVac ของบริษัท Sinovac (อย. ให้การรับรอง)
(2) วัคซีน AZD 1222 ของบริษัท AstraZenaca/Oxford (อย. ให้การรับรอง)
(3) วัคซีน AZD 1222 ของบริษัท Siam Bioscience /AstraZeneca/Oxford (อย. ให้การรับรอง)
(4) วัคซีน Ad26.COV2.S ของบริษัท Johnson &amp; Johnson (อย. ให้การรับรอง)
(5) วัคซีนโทซินาเมแรน (Tozinameran) ของบริษัท ไฟเซอร์-ไบโอเอ็นเทค
(6) วัคซีน Covishield ของ Serum Institute of India
(7) วัคซีน mRNA-1273 ของบริษัท Moderna
ขณะที่กรมควบคุมโรค กระทรวงสาธารณสุข ได้ประกาศรายชื่อประเทศที่มีเชื้อกลายพันธุ์ จำนวน 11 ประเทศ ได้แก่ แอฟริกาใต้ ซิมบับเว โมซัมบิก บอตสวานา แซมเบีย เคนยา รวันดา แคเมอรูน สาธารณรัฐประชาธิปไตยคองโก แทนซาเนีย และ กานา โดยรายชื่อประเทศที่มีเชื้อกลายพันธุ์จะมีการทบทวนทุกเดือน